王傅 (成化三甲進士)

王傅（），字舜臣，一字元臣，異名王傳，京師順天府通州寶坻縣（今天津市寶坻區）人，軍籍，明朝政治人物，成化乙未三甲進士，官監察御史。

生平
早年出身國子生，成化七年（1471年）辛卯科順天鄉試第一百八名。成化十一年（1475年）乙未科三甲八十名進士。授山東武城縣知縣，成化二十年（1484年）八月升試監察御史《大明宪宗纯皇帝实录卷之二百五十五》：成化二十年八月己巳 擢知縣史瑛、王鑑之、王傅、陳英、祁司員、汪宗禮、宋漢、陳瑤、張晟、陳寬、吳道寧、行人方岳為試監察御史，知縣章忱、蕭惠太僕寺寺丞，岳、惠南京。，二十三年三月因事下獄《大明宪宗纯皇帝实录卷之二百八十八》：成化二十三年三月，監察御史王傅下獄。傅先任山東武城縣知縣，部下民挾私訐其任內事，連及閑住按察使石渠，渠坐罪在京運炭未結，刑部請執傅、渠下獄，俟差官勘報並問，從之。，後復職。先後使南畿、遼陽，又按關陝、江西，積勞成疾，上疏乞歸。卒年四十四漢籍電子文獻資料庫-明人傳記資料索引 ,669：王傳，字元臣，順天寶坻人。成化十一年進士，授城武知縣，有良吏之稱。擢御史，多所論列，風紀肅然，勞瘁得疾歸，年四十四卒。《國朝獻徵錄·卷六十五》：馬中錫，《監察御史王君傳墓誌銘》：寶坻有良御史曰王傳，元臣，生有異質。大父徽州司獄某謂其父主簿封御史縉曰：是兒骨相當貴。囑其母封孺人趙氏護愛惟謹。既長，廣頷疏髯，性資高朗，領成化辛卯鄉薦，以乙未進士?山東城武縣知縣。下車值歲侵，民多流亡，縣帑廩罄竭。元臣移文□郡，得銀二千餘兩，移檄殷富，得粟麥二千餘石、布帛二千餘匹，以需賑給，民賴全活，人稱其仁。惡少殺一家七人，獄久不決，君廉得其情抵於法，人稱其明。以是有「良有司」之稱。甲辰，拜御史，多所論列風紀肅然。初使南畿，察馬政，繼使遼陽，又按關陝、按江西，皆悉弊端，著能聲，深得憲體。時江西多事，元臣毛舉細故無不悉於慮必欲無欺，以是有「良御史」之稱。然亦以是得勞瘁疾，慮不能支，遂上疏乞歸，冀優游林下，以畢餘年，而竟不起。弘治癸丑正月某日也。得壽纔四十四，嗚呼哀哉。銘曰：崇班上壽，訖死無聞。君不人愧，而人愧君。。

家族
曾祖父王福慶。祖父王寧，曾任司獄。父亲王縉，曾任聽選官。

参考

Fu
W
Category:成化七年辛卯科順天鄉試舉人
Category:明朝武城县知县
Category:明朝南京监察御史
Category:明朝巡按御史